የጋምቤላ ሰራተኞች ለህዳሴው ግድብ ድጋፍ ለማድረግ ዳግሞ ቃል ገቡ
-የጋምቤላ ክልላዊ መንግስትና ሰራተኞች ለህዳሴው ግድብ ግንባታ ለሁለተኛው ጊዜ የቦንድ ግዥ ለመፈፀም ቃል ገቡ።የክልሉ ርዕሰ መስተዳድር አቶ ጋትልዋክ ቱት በቃል መግባቱ ሥነ ሥርዓት ላይ ባሰሙት ንግግር እንደገለጹት የክልሉ መንግስትና ህዝብ ለግድቡ ግንባታ መሳካት ከፍተኛ አስተዋጽዎ እያከናወነ ይገኛል።በክልሉ የተቋቋመው የህዳሴ ግድብ ማስተባበሪያ ቦርድም ህዝቡን በማንቀሳቀስና ለግንባታው የተዋጣው ገንዘብ ለታለመለት ዓላማ እንዲውል የበኩሉን ድርሻ እየተወጣ መሆኑን አስታውቀዋል።እንደ ርዕሰ መሰተዳድሩ ገላጻ በክልሉ የታየው የገንዘብ አሰባሰብ ሂደት የህዝቡን ሙሉ ፍላጎት ያረካ ባይሆንም በሁለተኛው ዙር ላይ ሊሰተካከሉ የሚገባቸው በርካታ ትምህርቶች መገኘታቸውን ገልፀዋል።ርዕሰ መስተዳድሩ በመጨረሻም የክልሉ መንግስት፣ሰራተኞችና ማህበረሰቡ በዚህ በታሪካዊው የህዳሴ ግድብ ላይ አሻራቸውን እንዲያሳርፉ መልዕክታቸውን አስተላልፈዋል።የክልሉ መንግስትና ሰራተኞች ለግድቡ ግንባታ በአንደኛው ዙር 20 ሚልየን ብር ማበርከታቸው ይታወሳል።